એ પછી જમાનો બદલાયો અને ઇન્ટરનેટ એક જબરદસ્ત ઇન્ટરએક્ટિવ માધ્યમ બની ગયું. આ નવા પ્રકારના ઇન્ટરનેટમાં આપણે સૌ પોતપોતાની રીતે યોગદાન આપી શકીએ છીએ. કોઈના બ્લોગ પરનો લેખ ગમે તો તેની નીચે આપેલા કમેન્ટ બોક્સની મદદથી આપણે તેમાં તે વિશે આપણો અભિપ્રાય આપી શકીએ. સોશિયલ મીડિયા પર તો બધું જ પૂરેપૂરું, યૂઝરે ઉમેરેલા કન્ટેન્ટ જ આધારિત છે. વિવિધ સાઇટ્સ પર ઓનલાઇન સર્વેક્ષણમાં આપણે ભાગ લઈ શકીએ છીએ એ પણ ઇન્ટરએક્ટિવિટીનો એક ભાગ છે.